**„ИНОВАТИВНИ ЗДРАВНО-СОЦИАЛНИ УСЛУГИ“,**

**финансирани по Програма „Развитие на човешките ресурси“ 2021-2027г.**

 От 14.01.2025г. Община Средец стартира нов проект „Грижа в дома в община Средец” по **Операция BG05SFPR002-2.012 „Иновативни здравно – социални услуги“**, **финансиран по Програма „Развитие на човешките ресурси 2021-2027 г.”**

 Проектът включва дейност 1 - Предоставяне на почасови мобилни интегрирани здравно - социални услуги за нуждаещи се лица с увреждания и възрастни хора в невъзможност за самообслужване и дейност 2 - Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне. С цел непрекъсваемост на предоставяните услуги на потребителите по проект „Грижа в дома”, който приключи на 13.01.2025г., Дейност 1 стартира от 14.01.2025г.

 Община Средец съобщава, че от **месец май 2025г.** стартира и предоставянето на услугите по дейност 2 - „Иновативни дистанционни услуги – телекеър“, която ще се предоставя за срок от 24 месеца на 4 потребители. Съгласно изискванията на МТСП, дейността се изпълнява задължително от външен доставчик.

 **А какво е телекеър?**

Телекеър е умна гривна, иновативно устройство, наподобяващо часовник, което се носи на ръката и се управлява от помощен център 24/7, с цел постоянно проследяване на здравния статус, на потребителите.

Служителите в тези денонощни центрове задължително включват медицински лица, които при необходимост могат да помогнат с адекватни съвети на свързалите се с тях потребители.

Тази услуга включва още:

• 24 часа в денонощието приемане на обаждания от потребителя или посочените от него трети лица.

• Автоматично измерване - 6 пъти в денонощието на здравните показатели, като кръвно налягане, сатурация, пулс и телесна температура.

• Непрекъснато GPS проследяване на точното местоположение на потребителя, хронология на маршрута и актуализация на всеки 2 до 15 дни.

• Наличие на SOS бутон за спешно свързване с Денонощния помощен център или с предварително зададени телефони на близки на потребителя.

 Фирмата доставчик на услугата, задължително провежда безплатни обучения за боравене с устройствата с бъдещите потребители и посочените от тях близки.

Ползването на самото устройство „умна гривна” е безплатно за потребителите.

 **Как може да се заяви ползването на иновативните дистанционни услуги – телекеър?**

1. Заявка на тел. 0884681064 или на адрес гр. Средец, ул.“ Братя Миладинови“ № 4;

2. Подаване на заявление и сключване на договор за ползване на „умната гривна“;

3. Провеждане на обучение от страна на служител за начина на използване.